พ่ออยากถาม เอส ทำไมโหดร้ายอย่างนี้ ก่อนคุมทำแผนฆ่าน้องพลอย 8 จุด
ภาพจากแฟ้มข่าว,คืบหน้าคดีฆ่าน้องพลอย เจ้าหน้าที่ตำรวจสองโรงพักเร่งสอบ เอส จนเสร็จตี 1 โดยผู้ต้องหารับสารภาพขณะเดียวกับที่ตำรวจพร้อมนำตัวไปทำแผน 8 จุด ด้านพ่อน้องพลอยอยากถามเอส ทำไมทำกับน้องโหดร้ายอย่างนี้ ไหนว่ารักน้องนักหนา,เมื่อวันที่ 17 ส.ค.2560 ที่ สภ.แก่งคอย จังหวัดสระบุรี หลังจากเมื่อวานที่ผ่านมา ทางด้าน พล.ต.ต.ชัยรัตน์ ทิพยจันทร์ ผบก.ภ.จว.สระบุรี พร้อมกำลังตำรวจอาวุธครบมือได้เดินทางมารับตัว นายเอส ผู้ต้องหาฆ่าเผาน้องพลอย ที่กองปราบปราม จากนั้นจึงนำตัวมาถึงก็ได้ทำการลงบันทึกประจำวัน และพิมพ์ลายนิ้วมื เป็นผู้ต้องหา จากนั้นก็เริ่มทำการสอบสวน โดยมีพนักงานสอบสวนของพื้นที่ สภ.แก่งคอย และพนักงานสอบสวน สภ.ท่าเรือ จ.พระนครศรีอยุธยา ร่วมสอบสวนในครั้งนี้ตลอดคืนจนแล้วเสร็จ เมื่อประมาณ 01.00 น. โดยผู้ต้องหาเอสยอมรับสารภาพกับเจ้าหน้าที่สอบสวนว่าเป็นคนฆ่าน้องพลอยจริง,ต่อมาเมื่อเวลา 09.00 น. วันที่ 17 ส.ค. ซึ่งจะเป็นวันที่ทางเจ้าหน้าที่ตำรวจทั้งสอง โรงพัก จะมีการนำตัวนายเอส ผู้ต้องหาไปชี้จุดในที่เกิดเหตุ ซึ่งมีจำนวน 8 จุด รวม 3 จังหวัด ได้แก่ จ.พระนครศรีอยุธยา จ.ลพบุรี และ จ.สระบุรี,ผู้สื่อข่าวเดินทางถึงที่ สภ.แก่งคอย มาได้พบเห็นนายเอสซึ่งถูกคุมขังอยู่ในห้องคุมขัง ชั้นล่างของ สภ.แก่งคอย โดยพบว่า ตัวนายเอสอยู่ในอาการหลับๆ ตื่นๆ ลุกขึ้นตลอดเวลา ขณะที่ด้านนอกห้องขังมีเจ้าหน้าที่ตำรวจจำนวน 3 นาย คอยดูแลอย่างใกล้ชิด ซึ่งตัวนายเอสไม่มีการพูดคุยกับใครแต่อย่างใด และอยู่ในสภาพอิดโรย ,ขณะที่ทางด้านหน้าโรงพัก ได้มีขบวนผู้สื่อข่าวแต่ละสำนักซึ่งมารอการทำข่าวที่จะนำตัว นายเอสมาทำแผนจำนวนมาก โดยวันนี้ก็ได้มี นายวิชา ผลิผล พ่อของน้องพลอยมารอ เพื่อที่จะมาดูการนำตัวนายเอสออกไปทำแผนอยู่ด้วย ขณะเดียวกันก็ได้เปิดเผยกับผู้สื่อข่าวว่า ตนได้มาในครั้งนี้ก็เพื่อจะขอดูหน้าตานายเอส พร้อมถ้ามีโอกาศก็จะเข้ามาถามว่า ทำไมเอสถึงทำกับน้องอย่างโหดร้ายได้ขนาดนี้ ไหนบอกว่ารักน้องนักหนา และยังเผยกับผู้สื่อข่าวอีกว่า ตนเองนั้นพร้อมครอบครัวไม่เชื่อว่านายเอสจะเป็นผู้ฆ่าน้องคนเดียว จะต้องมีคนอื่นช่วยอย่างแน่นอน พ่อกล่าว,ด้าน พล.ต.ต.ชัยรัตน์ ทิพยจันทร์ ผบก.ภ.จว.สระบุรี เปิดเผยว่า ตลอดคืนที่ผ่านมาทางชุดสอบสวนทั้งสองโรงพัก ได้ทำการสอบสวนอย่างตรงไปตรงมา โดยการสอบสวนนั้นก็ได้มีนายทหารพระธรรมนูญจากมณฑลทหารบกที่ 18 เข้าร่วมรับฟังการสอบสวนตลอดเวลา จนเสร็จสิ้นประมาณตี 1 ซึ่งในการสอบสวนตัวนายเอสรับสารภาพว่า เป็นผู้ฆ่าน้องพลอยจริง และนำศพมาเผาทำลายที่แก่งคอย ซึ่งในส่วนของพนักงานสอบสวน สภ.แก่งคอย ได้แจ้งข้อกล่าวหาเอสไว้ 2 ข้อหา คือ 1.ฆ่าผู้อื่นโดยไตร่ตรอง 2.ปิดบังซ่อนเร้นอำพรางศพ ส่วนวันนี้ช่วงเวลา 10.00 น. ทางเราก็จะนำตัวนายเอสมุ่งหน้าไปทำแผนชี้จุดแต่ละจุดในที่เกิดเหตุ ซึ่งจุดแรกจะไปที่ จ.พระนครศรีอยุธยา และลพบุรี จากนั้นก็จะมาที่สระบุรี เป็นที่สุดท้ายที่ใช้เผาศพน้องพลอย โดยในขบวนที่นำตัวเอสไปชื้จุดที่เกิดเหตุประกอบคำรับสารภาพ มีชุดตำรวจ ควบคุมคุ้มกันไปอาวุธครบมือทั้งสองโรงพัก ร่วมดูแลเพื่อความปลอดภัย หลังจากนั้นเมื่อนำชี้จุดในที่เกิดเหตุครบเสร็จสิ้น ก็จะนำตัวกลับมาขังไว้ที่ สภ.แก่งคอย ก่อน 1 วัน จากนั้นวันรุ่งขึ้นก็ทำการยื่นคำร้องฝากขังส่งศาลทหารมณฑลทหารบกที่ 18 ต่อไป.
คืบหน้าคดีฆ่าน้องพลอย เจ้าหน้าที่ตำรวจสองโรงพักเร่งสอบ เอส จนเสร็จตี 1 โดยผู้ต้องหารับสารภาพขณะเดียวกับที่ตำรวจพร้อมนำตัวไปทำแผน 8 จุด ด้านพ่อน้องพลอยอยากถามเอส ทำไมทำกับน้องโหดร้ายอย่างนี้ ไหนว่ารักน้องนักหนา
อุ้มฆ่าน้องพลอย,ฆ่าน้องพลอย,พลกฤต  วิเศษ,สภ.แก่งคอย,คุมตัวทำแผน,ข่าวทั่วไป